Validité d’un contrat non scellé
Material: papyrus
Place: Arsinoites
Categories: Eingabe
Petoys an den König
Gültigkeit eines Vertrages (Pacht, Land)
trotz unterbliebener Siegelung
die auch später von den Verpächtern verweigert wurde
[βασιλεῖ Πτολεμαίωι χαίρειν Πετῶυς ]....ῆτος ἱερ[εὺς Σ]οκνοκονίος, τῶν κατοικούντων ἐν Βακχιάδι. 
ἀδικούμαι ὑπὸ Λαχάρους κα[ὶ Ἀ]λεξάνδρου τοῦ υἱοῦ α[ὐ]τοῦ, τῶν ἀπὸ τῆς Ἀσίας στρατιωτῶν. 
συγγραψάμενοι γάρ μοι συγγραφὴν μισθώσεως κατὰ τῶν κλήρων αὐτῶν ἐν τῶι Χοίαχ μηνὶ καὶ τῶν μαρτύρων ἐπιγρα
φέντων, συνέβη ὑπὸ τῆς ὥρας ἐκκλεισθέντας ἀσφ[ρ]άγιστον τεθῆναι αὐτὴν παρὰ Ζωπύρωι τῶι 
μονογράφωι· μετὰ δὲ ταῦτα, ταξάμενοί μοι ἐπὶ Διονυσίου δώσειν εἰς σπέρμα πυρῶν  ι[α], 
ἐφʼ ὧι ἀποδώσω αὐτοῖς ἡμιόλιον ἅμα τοῖς ἐκφορ[ί]οις, ἐμοῦ δὲ λαβόντος τὰς ια  καὶ κατα
σπείραντος, παρήγαγόν με οὐ βουλόμενοι σφραγίσασθαι τὴν συγγραφήν· ἐμοῦ δὲ ἐντυχόντος 
κατʼ αὐτῶν Στρατίωι τῶι ἐπιστάτηι, οὐδένα λόγον ἐποιήσαντο, ἀλλὰ ἐγβεβλήκασίν με 
ἐκ τῶν κλήρων. δέομαι οὖν σου, βασιλεῦ, προστάξαι Διοφάνει τῶι στρατηγῶι γράψαι Στρα
τίωι τῶι ἐπιστάτηι ἀποστεῖλαι αὐτοὺς ἐπὶ Διοφάνην διακριθησομένους μοι καί, ἐὰν ἦι 
ἀληθῆ, μὴ ἐπιτρέπειν αὐτοῖς ἐγβάλλειν με ἐκ τῶν κλήρων, ἕως δὲ τοῦ διέξοδον λαβεῖν 
τὴν κρίσιν μὴ θερίζειν αὐτούς. τούτου γὰρ γενομένου, ἔσομαι, βασιλεῦ, τῆς παρὰ σοῦ βοηθείας 
τετευχώς.  εὐτύχει. 
 Στρατίωι. μά δι αὐ· εἰ δὲ μή, ἀπό ἡμ [ὅπ ἐ]πὶ τοῦ κα κρ διακρ. 
 δ, Δίου γ, Φαμενὼθ κζ.
δ, Δίου γ, Φαμενὼθ κζ. 
Πετῶυς ....ῆτος πρ 
Λαχάρην καὶ Ἀλέξανδρον 
περὶ κλήρων.